text: AC Horsens møder AGF - Sønderjyske skal til Randers
  05 november 2016 kl. 12.27
  I 4. runde af DBU Pokalen faldt lodtrækningen således ud, at de to tilbageværende lokale hold skal møde superliga-kolleger. AC Horsens møder AGF og Sønderjyske skal til Randers.
  Fem hold fra  superligaen er allerede ude efter 3. runde af pokalturneringen efter nederlag til lavere rangerende hold. 
  Det betød, at hele tre hold fra 2. division, fire hold fra 1. division og ni mandskaber fra superligaen var tilbage,  da der fredag eftermiddag blev trukket lod til DBU Pokalen.
  Lodtrækningen udløste flere lokalopgør, når DBU Pokalen fløjtes i gang igen i foråret - blandt dem AC Horsens hjemme mod AGF.
  Sønderjyske må køre lidt længere, da de skal en tur til Randers.
  De øvrige kampe i 4. runder er:
  Næstved BK – FC Roskilde
  Marienlyst - Brøndby IF
  Kjellerup IF – FC Midtjylland
  Vendsyssel FF – HB Køge
  B93 - F.C. København
  AaB – Silkeborg IF
  De 8 kampe spilles efter planen den 7. – 9. marts – med mindre TV-dækningen ændrer på datoerne.
  Vi får besøg af AGF i næste runde af pokalturneringen #DBUpokalen #degulemoddehviie
  
  Vi kom hurtigt op af bowlen i #DBUpokalen.  Vi møder @Randers_FC på udebane i næste runde.
  
  